நாச்சியார் திருமொழி
'''நாச்சியார் திருமொழி''' என்னும் நூல் வைணவ ஆழ்வார்களுள் ஒருவராகிய [[ஆண்டாள்|ஆண்டாளால்]] பாடப்பட்டது. வைணவ நூல்களின் தொகுப்பு ஆன [[நாலாயிர திவ்வியப் பிரபந்தம்|நாலாயிரத் திவ்வியப் பிரபந்தத்தின்]] ஒரு பகுதியாகிய இந்நூல், அத்தொகுப்பில் 504 தொடக்கம் 646 வரையான பாடல்களாக இடம் பெறுகின்றது. 143 பாடல்களைக் கொண்ட இந்நூல், [[கிருட்டிணன்|கண்ணனைத்]] தனது நாயகனாகக் கொண்டு அவனை அடையத் துடிக்கும் ஆண்டாளின் தவிப்பை எடுத்துக் காட்டுகின்றது. பாடல்கள் அனைத்திலும் [[காதல்]] சுவை மேலோங்கி இருப்பதைக் காணலாம்.&lt;ref&gt;{{Cite web|url=https://www.tamilvu.org/courses/degree/p202/p2022/html/p202245.htm|title=P202245.htm|website=www.tamilvu.org|access-date=2023-04-01}}&lt;/ref&gt;
 
 == பாசுரங்கள் பற்றிய சுருக்கங்கள் ==
 இந்நூல் ஒவ்வொன்றும் பத்துப் பாடல்களைக் கொண்ட 14 தலைப்புக்களில் அமைந்துள்ளன. 
 # முதற் பத்துப் பாடல்கள், கண்ணனை இணக்கு எனக் காமனைத் தொழும் பாங்கில் அமைந்தவை. இவை அறுசீர் ஆசிரிய விருத்தப் பாடல்களாக அமைந்துள்ளன.
 # இரண்டாம் பத்து, சிறுமியர் மயனைத் தம் சிற்றில் சிதையேல் எனக் கேட்கும் வகையில் அமைந்தவை. இப் பாடல்கள் [[கலிவிருத்தம்|கலிவிருத்தங்களாக]] அமைந்தவை.
 # கன்னியரோடு கண்ணன் விளையாடுவதைக் கூறும் பாங்கில் அமைந்ததது மூன்றாம் பத்து. இப் பாடல்கள் அறுசீர் ஆசிரிய விருத்தப் பாடல்கள்.
 # நான்காம் பத்துப் பாடல்கள் கூடல் குறிப்புப் பற்றியவை. இவை கலிவிருத்தப் பாடல்களால் இயற்றப்பட்டுள்ளன.
 # குயிற்பத்து என்னும் குயிலை விளித்துப் பாடும் பாடல்களாக அமைந்துள்ளவை ஐந்தாம் பத்தைச் சேர்ந்த பாடல்கள். இவை எழுசீர் ஆசிரிய விருத்தங்களாக அமைந்துள்ளன.
 # மாயவன் தன்னை மணஞ்செய்யக் கண்ட கனவைத் தோழிக்கு உரைப்பதாக அமைந்த பாடல்கள் ஆறாம் பத்தில் அமைந்துள்ளன. இவையும் கலிவிருத்தப் பாடல்கள் ஆகும்.
 # ஏழாம் பத்து, பாஞ்சசன்னியத்தைப் பதுமநாபனோடும் சுற்றமாக்கல் என்னும் தலைப்பில் அமைந்தவை. கலிவிருத்தப் பாடல்கள்.
 # மேகவிடுதூதாக அமைந்த எட்டாம் பத்து தரவுக் கொச்சகக் கலிப்ப்பா எனும் பாவகையில் ஆக்கப்பட்டுள்ளது.
 # ஒன்பதாம் பத்தில் திருமாலிருஞ்சோலை எம்பெருமானை வழிபடும் பாங்கிலான பாடல்கள் அமைந்துள்லன. இவை கலிநிலைத்துறை எனும் பாவகையில் உள்ளன.
 # மாற்செய் வகையோடு மாற்றம் இயம்பல் என்னும் தலைப்பில் அமைந்த பாடல்களைக் கொண்ட பத்தாம் பத்து, கலிநிலைத்துறை எனும் பாவகையைச் சேர்ந்தது.
 # திருவரங்கத்துச் செல்வனைக் காமுறுவதாக அமைந்த பதினோராம் பத்துப் பாடல்கள் தரவுக் கொச்சக் கலிப்பா வகையைச் சேர்ந்தவை.
 # பன்னிரண்டாம் பத்துப் பாடல்கள் சீதரனிருந்துழிச் செலுத்துவீர் எனை எனக் கோதை தமர்க்குக் கூறிய துணிபு எனும் தலைப்பில் அறுசீர் ஆசிரிய விருத்தங்களால் ஆனவை.
 # அவலம் தணி என இறைவனைக் கோரும் பதின்மூன்றாம் பத்தும் அறுசீர் ஆசிரிய விருத்தப்பாக்களால் ஆனவையே. 
 # பிருந்தாவனத்தே பரந்தாமனைக் கண்டது பற்றிக்கூறும் இறுதிப் பாடல்களும் அறுசீர் ஆசிரிய விருத்தப் பாக்களே.
 
 == முதல் பாடல் ==
 {{Quote|தையொரு திங்களும் தரைவிளக்கித்
 
 தண்மண் டலமிட்டு மாசிமுன்னாள்
 
 ஐயநுண் மணற்கொண்டு தெருவணிந்து
 
 அழகினுக் கலங்கரித் தனங்கதேவா
 
 உய்யவு மாங்கொலோ வென்றுசொல்லி
 
 உன்னையு மும்பியையும் தொழுதேன்
 
 வெய்யதோர் தழலுமிழ் சக்கரக்கை
 
 வேங்கட வற்கென்னை விதிக்கிற்றியே|author=ஆண்டாள்|source=முதல் திருமொழி, முதல் பாசுரம்&lt;ref&gt;{{Cite web|url=https://www.dravidaveda.org/?cat=570|title= 1 தையொரு Archives|website=Dravidaveda|language=en-US|access-date=2024-02-27}}&lt;/ref&gt;|title=நாச்சியார் திருமொழி}}
 
 == இவற்றையும் பார்க்கவும் ==
 * [[தமிழ் இலக்கியப் பட்டியல்]]
 
 == மேற்கோள்கள் ==
 {{Reflist}}
 
 == வெளி இணைப்புகள் ==
 
 *[https://www.youtube.com/watch?v=wJ6Ojq68iK8 வாரணம் ஆயிரம்-நாச்சியார் திருமொழி எளிய விளக்கம்]
 
 [[பகுப்பு:நாலாயிரத்திவ்ய பிரபந்தம்]]